Home > Floral Print Neckties: Botanical Print Ties & Scarves > Beer Necktie. Hops & Wheat Print Herringbone Silk
Please choose onesage ink on blacksage ink on sapphiresage ink on dark teal - OUT OF STOCKespresso ink on honeyespresso ink on cream Is dit tot kinders se voordeel om al vroeër te leer lees? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Is dit tot kinders se voordeel om al vroeër te leer lees?
Is dit tot kinders se voordeel om al vroeër te leer lees?
Voorskoolse kinders ervaar toenemende druk om so vroeg as moontlik te leer lees. Onderwysers, wat moet verseker dat dit gebeur, ondervind ook hierdie druk. Dra dit egter by tot die kind se langtermynsukses?
In 1967 het David Weikart en sy kollegas begin met ʼn goed gekontroleerde studie waar 68 arm kinders tussen drie verskillende kleuterskole verdeel is. Een van die skole was ʼn tradisionele speelskool, een was ʼn groteromvang-skool (ook ʼn speelskool, maar met baie meer volwasse leiding), en een was ʼn skool met direkte onderrig (waar daar gefokus word op onderrig in wiskunde, lees en skryf, wat werkkaarte en toetse insluit).
Gedurende hierdie studie was daar ook tuisbesoeke, waar die ouers gewys is hoe om hulle kinders te help. Die fokus tydens hierdie besoeke was in lyn met die tipe skool waarin elke kind was. Tuisbesoeke by die ouers wie se kinders in die tradisionele skole was, het gefokus op die waarde van spel en sosialisering, waar die klem tydens tuisbesoeke by die ouers van kinders in direkteonderrigskole geplaas is op akademiese vaardighede en werkstukke.
Aan die begin het alles glad verloop vir die groep met formele onderrig. Hulle het vinnige akademiese groei getoon, maar het nie lank voorgebly nie. Toe die kinders in die tradisionele skole ʼn paar jaar later met formele onderrig begin, het die kinders vinnig ingehaal. Hulle het almal verder dieselfde tipes laerskole bygewoon.
Die studie is voortgesit toe die kinders 15 jaar oud was. Op 15 het die kinders vanuit die direkteonderriggroep dubbel soveel wandade gepleeg as die kinders wat van die tradisionele en groteromvang-kleuterskole gekom het. Op die ouderdom van 23 was die verskille selfs meer dramaties. Onder die jong volwassenes uit die direkteonderriggroep was daar meer gevalle van wrywing met ander mense, meer emosionele swakhede, en hulle was minder geneig om getroud te wees en by hul eggenote te woon. Hulle het ook baie meer gevalle van misdaad getoon: 39% was reeds vir misdade in hegtenis geneem, waar slegs 13,5% vanuit die ander groepe al in hegtenis geneem was. 19% vanuit die direkteonderriggroep was reeds gedagvaar vir aanranding met ʼn gevaarlike wapen, terwyl daar geen gevalle in die ander twee groepe voorgekom het nie.
In hierdie studie is daar dus gevind dat die aanvanklike skoolondervinding die grondslag was vir latere gedrag. Kinders in kleuterskole waar hulle hul eie aktiwiteite kon beplan en met ander kinders kon speel, was beter voorbereid om eendag persoonlike verantwoordelikheid te aanvaar en positiewe sosiale gedrag toe te pas.
Ander meer onlangse studies het ook meer spesifiek getoon dat dit baie voordeliger is om jou klein kindjie taal te leer, as om hom te leer lees. Taalontwikkeling is ʼn beter voorspeller van latere leesvermoë as vroeë onderrig in lees.
Die beste grondslag vir toekomstige leesvermoë word gelê deur spelerige gesprekke, storietyd, en voorlees. Dit sal jou kindjie baie beter voorberei om gedrukte teks te dekodeer en verstaan wanneer die tyd reg is.
Science Alert: https://www.sciencealert.com/late-readers-close-learning-gap
Psychology Today: https://www.psychologytoday.com/us/blog/freedom-learn/201505/early-academic-training-produces-long-term-harm